NaiveNeuron/SloPal huggingface dataset:
Stachura, Peter, poslanec NR SR (2024-10-02):
Ďakujem, Janka, za vystúpenie a páči sa mi aj, že si priniesla ešte taký ďalší aspekt o tom, že čo sa tu dnes rozprávame, čo sa týka konsolidácie, a hovorila si o tom porovnávaní so zahraničím a určite to zahraničie naozaj intenzívne sleduje, ako to vyzerá na Slovensku. A myslím si, že dosť málo tu zaznieva to, čo ja počúvam od viacerých ľudí, s ktorými sa stretávam, či už sú z ambasád, alebo teda zastupujú tu nejaké zahraničné spoločnosti, firmy, ktoré hovoria, že Slovensko sa, bohužiaľ, takýmito skrátenými legislatívnymi konaniami, náhlymi, nepripravenými vecami stáva málo, málo rešpektovaným partnerom. Jednoducho nám prestávajú veriť a myslím si, že zahraniční partneri to, čo potrebujú od krajín, ako je Slovensko, je v prvom rade stabilita, aby sa vedeli spoľahnúť, že tie nejaké mantinely alebo nejaké pravidlá sa nebudú pravidelne meniť a že tu bude naozaj stabilita. A druhú vec, čo potrebujú, je, aby sa mohli ozvať v prípade, že štát si chce urobiť nejaké iné pravidlá, tak aby mali možnosť do týchto pravidiel zasiahnuť, aby mohli o tom diskutovať, hovoriť. No a práve toto sa nedeje, lebo stále tu hovoríme my ako opozícia, kritizujeme veľmi veľa skrátených legislatívnych konaní a vecí, ktoré nie sú dobre pripravené a ktoré sa potom musia viackrát opravovať, a toto spôsobuje vlastne aj takú tú medzinárodnú, medzinárodnú nestabilitu a nepredvídateľnosť pre našich zahraničných partnerov. Slovensko je otvorená ekonomika a toto bude mať dopady a už má dopady na nás všetkých, na našu spoločnosť, ako sa bude vyvíjať aj situácia v našich firmách a tak ďalej. A to, čo mi hovoria kolegovia, že viete, ak je sultanát alebo nejaká, autoritatívny režim, tam to vyzerá presne tak, neviete to, neviete, čo bude. A takto by sme nemali... (Prerušenie vystúpenia časomerom.)
D. Gabániová, poslankyňa: (2007-10-25):
Takže môžeme pristúpiť k hlasovaniu o pozmeňujúcom návrhu pána poslanca Bastrnáka, o 1. pozmeňujúcom návrhu, momentík, ale nemožno o ňom hlasovať, lebo sme schválili bod 2 spoločnej správy. O 2. návrhu, pozmeňujúcom návrhu pána poslanca Bastrnáka nemožno hlasovať. Môžeme hlasovať, áno. Nech sa páči, pán predseda, prosím, dajte hlasovať.
Hrušovský, Pavol, podpredseda NR SR (2010-08-10):
Pán poslanec Rafaj.
Chren, Martin, poslanec NR SR (2014-12-10):
Vážený pán predseda, navrhujem, aby v súlade s rozhodnutím pána predsedu tento návrh bol pridelený ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem výbor pre verejnú správu a regionálny rozvoj. A zároveň navrhujem, aby prerokovali návrh výbory v lehote 30 dní a gestorský výbor v lehote 32 dní.
B. Bugár, podpredseda NR SR: (2002-06-18):
(Hlasovanie.) Prítomných 123 poslancov, za návrh hlasovalo 121, zdržali sa 2. Konštatujem, že spomínané body zo spoločnej správy sme prijali. P. Tatár, poslanec: Zostáva hlasovať o bodoch 3, 8 a 11, ktoré gestorský výbor odporúča neschváliť.
Pellegrini, Peter, predseda NR SR (2015-02-03):
Poprosím pána ministra, aby zaujal miesto vyhradené pre navrhovateľa, pána poslanca Jasaňa, aby zaujal miesto spravodajcu. Poprosím kolegyne poslankyne, kolegov poslancov, ktorí sa nechcú zúčastniť rokovania, aby opustili rokovaciu sálu a budeme pokračovať v rozprave. (Ruch v sále.) Pán poslanec Mihál, ešte chvíľku asi počkajme, kým sa ukľudní rokovacia sála, a potom vám dám hneď slovo. (Zaznievanie gongu. Ruch v sále.) Poprosím vás o kľud v rokovacej sále. Pán poslanec, nech sa páči, máte slovo. (Pokračovanie rokovania o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 1395.)
Grendel, Gábor, podpredseda NR SR (2021-01-29):
Vyhlasujem rozpravu za skončenú. Chce zaujať stanovisko pani navrhovateľka? Nie. Pán spravodajca? Nie. Prerušujem rokovanie o tomto bode programu. Nasledujúcim bodom je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony . Návrh zákona má tlač 390, návrh na jeho pridelenie na prerokovanie výborom je v rozhodnutí č. 387. Dávam slovo poslancovi Tomášovi Lehotskému, aby za skupinu poslancov návrh zákona uviedol.
Bugár, Béla, podpredseda NR SR (2019-06-26):
Prezentujeme sa a hlasujme. (Hlasovanie.) Prítomných 136 poslancov, za 43, proti 16, zdržalo sa 77 poslancov. Návrh nebol schválený. Prosím pána poslanca Gröhlinga, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a v školskej samospráve (tlač 1545). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1545.)
Goga, Pavol, poslanec NR SR (2013-03-14):
Ďakujem. Vážená pani podpredsedníčka, kolegyne, kolegovia, dovoľte mi, aby som podal zápisnicu o výsledku tajného hlasovania o návrhu na voľbu predsedu NKÚ Slovenskej republiky, ktoré sa konalo 14. marca 2013. Na tajné hlasovanie o návrhu na voľbu predsedu Najvyššieho kontrolného úradu Slovenskej republiky bolo vydaných a poslanci si osobne prevzali 126 hlasovacích lístkov, teda na voľbe bolo prítomných 126 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Najvyššieho kontrolného úradu Slovenskej republiky dvaja poslanci neodovzdali hlasovacie lístky. Zo 124 odovzdaných hlasovacích lístkov bolo 28 neplatných. Z 96 platných hlasovacích lístkov overovatelia zistili, že o návrhu na voľbu Vladimíra Klimeša za predsedu Najvyššieho kontrolného úradu Slovenskej republiky hlasovalo za návrh 39 poslancov, proti návrhu 40 poslancov, zdržalo sa hlasovania 17 poslancov. Na schválenie návrhu na voľbu predsedu Najvyššieho kontrolného úradu Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní nebol za predsedu Najvyššieho kontrolného úradu Slovenskej republiky zvolený Vladimír Klimeš. Overovatelia zároveň poverili svojho člena Pavla Gogu oznámiť výsledok hlasovania Národnej rade Slovenskej republiky. Ďakujem, skončil som, pani podpredsedníčka.
Jurzyca, Eugen, poslanec NR SR (2015-02-03):
Ďakujem pekne. Dve poznámky v tejto faktickej. Prvá, ja myslím, že pán poslanec Mihál urobil veľmi dobre, že bránil II. pilier, hoci v oficiálnych dokumentoch aj v príhovoroch sa hovorí, že vláda nemá úmysel bojovať proti II. pilieru. Fakt ale je, že od prvej Ficovej vlády z neho ubudla takmer miliarda alebo približne miliarda eur. Čiže síce možno ten útok deklarovaný nie je, ale v skutočnosti existuje, II. pilier sa zmenšuje, realita je taká. Poznámka č. 2. Hovorilo sa o tom, že produktivita práce by možno mohla vyriešiť v budúcnosti tie problémy, ktoré máme s verejným dlhom a s demografiou. Chcem poznamenať, že v ostatných desaťročiach produktivita práce vo svete, v tom civilizovanom svete, rástla veľmi rýchlo a súčasne rástol aj dlh, aj problémy so zabezpečením dôchodkov pre budúcich dôchodcov, aj dnešných. Ďakujem.
Müllerová, Emília, poslankyňa NR SR (2013-06-26):
Teraz môžeme pristúpiť k hlasovaniu o pozmeňujúcich návrhoch z rozpravy v poradí, v akom boli predložené. Po prvé, pristúpime k hlasovaniu o pozmeňujúcom návrhu pána poslanca Novotného, ktorý požiadal, aby sa o prvej a druhej časti pozmeňujúceho návrhu hlasovalo osobitne. Hlasujeme o prvej časti.
A. Belousovová, podpredsedníčka NR SR: (2010-04-27):
Pán poslanec Simon, máte slovo.
J. Burian, poslanec: (2007-06-28):
Vážený pán predseda, dajte hlasovať o tomto návrhu.
Viskupič, Marián, poslanec NR SR (2020-06-03):
Pán predsedajúci, ďakujem pekne za slovo. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Pán predsedajúci, prosím, dajte o tomto mojom návrhu hlasovať.
Pčolinský, Peter, podpredseda NR SR (2023-05-05):
Pán poslanec... Pán poslanec Karahuta, nevidím vás, ale dosť vás počuť. Pán poslanec Susko, nech sa páči.
Zmajkovičová, Renáta, podpredsedníčka NR SR (2012-12-14):
S faktickými poznámkami štyria poslanci. Uzatváram možnosť prihlásiť sa s faktickou poznámkou. Pán poslanec Brocka.
P. Hrušovský, podpredseda NR SR: (2002-05-31):
Pán poslanec Orosz. L. Orosz, poslanec: Ďakujem pekne, pán podpredseda. Chcem využiť túto príležitosť na stiahnutie z legislatívneho procesu návrhu na vydanie zákona o ochrane verejného záujmu pri výkone funkcií ústavných činiteľov a niektorých štátnych funkcionárov a o zmene a doplnení zákona o rokovacom poriadku Národne rady, tlač 1555, a takisto sťahujem z legislatívneho procesu tlač 1556, ktorým je zákon o ochrane verejného záujmu pri výkone funkcií funkcionárov územnej samosprávy. Po včerajšom neschválení ústavného zákona o ochrane verejného záujmu sú tieto dva legislatívne návrhy bezpredmetné. Chcem zároveň v tejto súvislosti poďakovať všetkým poslancom, ktorí podporili ústavný zákon o ochrane verejného záujmu a vysloviť presvedčenie, že v ďalšom volebnom období tento ústavný zákon bude schválený. Ďakujem pekne.
Danko, Andrej, podpredseda NR SR (2024-01-17):
Pani poslankyňa Škopová.
Bugár, Béla, podpredseda NR SR (2016-09-22):
Na vystúpenie poslancov s faktickou poznámkou bude reagovať pán poslanec Sopko.
Kaliňák, Robert, podpredseda vlády SR a minister obrany SR (2024-06-20):
Ďakujem pekne. Nuž z toho istého dôvodu, prečo nemáme protivzdušné, protivzdušnú ochranu. Myslím si, že predchádzajúca vláda sa venovala naozaj intenzívne likvidácii opozície, ale nevenovala sa svojej práci. Alibisticky bola uzavretá nejaká fiktívna zmluva na konci volebného obdobia, tri a pol roka sa vykašľali na rekonštrukciu hlavnej základne leteckých síl na Sliači, a tak vlastne nebolo preložené ani steblo trávy. A tak vlastne nemáme kde prijať nové stíhačky F-16, lebo Sliač na to jednoducho nie je pripravený. V krkolomnom termíne musíme odstaviť aj objednávku, ktorú urobili na organizáciu NATO, ktorá ju vlastne obstaráva, a NSPA. A musíme tejto spoločnosti oznámiť, že s ňou nebudeme pokračovať ďalej, pretože len projektová dokumentácia mala byť dodaná do konca roku 2027. Keď sme toto zistili, a, samozrejme, za neuveriteľné náklady, tak nie je možné, aby stavba horizontálnych stavieb, rozumieme plôch a podobne, trvala päť rokov. To nie je jadrová elektráreň, to nie je vodné dielo Gabčíkovo-Nagymaros, to je proste vybetónovanie plôch a príprava na vertikálne stavby, ktoré takisto... Takže budeme to musieť zobrať do svojich rúk, budeme to musieť robiť rýchlejšie, aby sme mohli ešte v tomto volebnom období stíhačky začať parkovať u nás. Zatiaľ sme v expresnom čase ešte na jeseň začali okamžite s rekonštrukciami tých priestorov, ktoré máme na letisku Sliač. V tejto chvíli sa finalizujú už prvé dva hangáry pre prílet stíhačiek MiG, teda F-16 zhruba v júli tohto roku a tretí bude pripravený na jeseň, kedy priletí tretie lietadlo s tým, že zároveň sme dokončili súťaž na takzvané mobilné hangáre, ktoré zatiaľ budú slúžiť na zvyšné lietadlá, ktoré budú prilietať na Slovensko. A v neskoršom období po dobudovaní Sliaču toto budú prenosné predovšetkým vrtuľníkové hangáre, ktoré sa budú prenášať podľa potreby umiestnenia našich vrtuľníkových jednotiek. Čiže v tomto smere sme postúpili za pol roka ďalej ako predchádzajúca vláda za štyri, no. Ďakujem pekne. Skončil som, pán predsedajúci.
Ďurica, Ondrej, poslanec NR SR (2021-04-30):
Ďakujem pekne za slovo, pán predseda. Vážený pán predseda, milé dámy poslankyne, páni poslanci, dávam návrh na doplnenie programu tejto schôdze o nový bod, ktorým je vysvetlenie vyhostenia troch ruských diplomatov vládou Slovenskej republiky ministrom zahraničných vecí. Odôvodnenie: nielen poslanci, ale aj občania Slovenskej republiky majú právo vedieť, aké dôvody viedli vládu Slovenskej republiky k tomuto kroku, ktorým sa výrazne zhoršujú diplomatické vzťahy a vnímanie Slovenskej republiky. Ďakujem.
Hufková, Eva, poslankyňa NR SR (2012-07-25):
Ďakujem, pani predsedajúca. Vážený pán minister, vážená pani predsedajúca, dovoľte, aby som predniesla spoločnú správu výborov Národnej rady o výsledku prerokovania vládneho návrhu zákona o osobitnom odvode z podnikania v regulovaných odvetviach a o zmene a doplnení niektorých zákonov (tlač 76) vo výboroch Národnej rady Slovenskej republiky v druhom čítaní. Výbor Národnej rady pre financie a rozpočet ako gestorský výbor podáva túto spoločnú správu výborov: Národná rada uznesením č. 66 z 26. júna 2012 pridelila vládny návrh zákona týmto výborom Národnej rady -  výboru pre financie a rozpočet, ústavnoprávnemu výboru a výboru pre hospodárske záležitosti. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o vládnom návrhu zákona stanoviská poslancov Národnej rady. K predmetnému návrhu zákona zaujali výbory Národnej rady Slovenskej republiky tieto stanoviská: Po prvé, odporúčanie pre Národnú radu návrh schváliť s pozmeňujúcimi a doplňujúcimi návrhmi - výbor pre financie a rozpočet uznesením č. 47 zo dňa 19. júla 2012, ústavnoprávny výbor uznesením č. 40 zo dňa 17. júla 2012 a výbor pre hospodárske záležitosti neprijal platné uznesenie, nakoľko nebol schopný uznášať sa. Z uznesení výborov Národnej rady uvedených pod bodom III tejto správy vyplynuli pozmeňujúce a doplňujúce návrhy, ktoré sú súčasťou spoločnej správy, uvedené pod bodom IV. Toto máte všetci pred sebou. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: o bodoch spoločnej správy č. 1 až 27 hlasovať s návrhom gestorského výboru schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave odporúča Národnej rade Slovenskej republiky vládny návrh zákona o osobitnom odvode z podnikania v regulovaných odvetviach a o zmene a doplnení niektorých zákonov (tlač 76) schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 56 z 23. júla 2012. Výbor ma určil za spoločnú spravodajkyňu výborov. Súčasne ma poveril predniesť spoločnú správu výborov na schôdzi Národnej rady a po druhé, navrhnúť Národnej rade postup pri hlasovaní o pozmeňujúcich, doplňujúcich návrhoch, ktoré vyplynuli z rozpravy. Ďakujem, pani predsedajúca, skončila som, otvorte, prosím, rozpravu.
Hrnčiar, Andrej, podpredseda NR SR (2016-10-25):
Reakcie, reakcia na faktické poznámky, pán poslanec Simon.
Bugár, Béla, podpredseda NR SR (2018-09-20):
Ďakujem pekne. Najprv ešte dávam slovo poslancovi z ústavnoprávneho výboru, spravodajcovi pánovi poslancovi Baránikovi k tej prvej tlači 1057 a potom ešte pánovi poslancovi Slobodovi.
Bugár, Béla, podpredseda NR SR (2010-08-11):
Na vystúpenie pána poslanca Buriana s faktickou poznámkou traja. Končím možnosť sa prihlásiť s faktickými. Pán poslanec Kaník.
Laurenčík, Milan, podpredseda NR SR (2020-12-08):
Ďalším rečníkom, ktorý vystúpi v rozprave, je pán poslanec Peter Cmorej. Nech sa páči, máte slovo.
Remišová, Veronika, dočasne poverená podpredsedníčka vlády a ministerka investícií, regionálneho rozvoja a informatizácie SR (2023-03-23):
Ďakujem. Ďakujem pánovi poslancovi. Ja len tak krátko, že ešte dodatočné prostriedky, nie je to zahrnuté v tomto, v tejto odpovedi, keďže sa to týka len plánu obnovy, ale sú aj z nového programového obdobia z eurofondov, ktoré budú ale komplementárne, to znamená, že budú tam vytvorené synergie, tak ako je to v prípade škôl. To znamená, že keď v školách napríklad z plánu obnovy sa podporuje vytvorenie nových miest v triedach, tak z eurofondov podporujeme napríklad vrátane telocviční, výstavbu telocviční alebo jedální, alebo obnovu školy. Takže budú ešte aj komplementárne prostriedky. Ale pán minister školstva to doplní. Ďakujem veľmi pekne.
Stohlová, Tamara, poslankyňa NR SR (2024-02-06):
Ďakujem pekne za slová aj za všetky vaše pripomienky. Začnem možno od konca pánom poslancom Šmilňákom. Veľmi dobre ste pripomenuli to, čo ja som sa snažila tiež zdôrazňovať, že týranie zvierat je vo svojej podstate násilný čin a realita je taká, že je tam ten potenciál na to, aby sa tento typ správania premietol aj do správania voči ľuďom, a preto je to nebezpečné, preto to má aj nejaký širší kontext. Som rada, že sa tu zhodneme na tom, že teda zviera je cítiaca bytosť, ale nech už máme akýkoľvek ten postoj, tak minimálne toto je dopad, ktorý by mal zaujímať každého jedného a jednu v tejto sále. Čo sa týka tej inšpirácie, tak ja som to spomínala, že mnohá táto legislatíva je v Európskej únii bežná a hovoríme napríklad o krajinách, ako je Nemecko, Česká republika, Poľsko, Estónsko. Mnohé tieto úpravy nájdeme v týchto vyspelých krajinách, s ktorými sa aj táto vládna koalícia chce harmonizovať alebo teda priblížiť sa k nim. No a k pánovi Škripekovi, tam možno by som to len tak teda zhrnula, že tie opatrenia sú tam základné tri. Ide v prvom rade o zavedenie nového trestu zákazu držania a chovu zvierat, čo je ten najpreventívnejší alebo teda najprirodzenejší preventívny nástroj, ktorý môžeme mať. Jednoducho ak niekto sa takýmto spôsobom chová voči zvieraťu, tak asi najprirodzenejšie, ak chceme prevenciu, je mu to zviera už nedovoliť ďalej chovať. 	Ďalej sa zavádza nový trestný čin porušovania ochrany a pohody zvierat. Čiže iba pohody zvierat a môžete si to predstaviť, že sú to akoby, inak povedané, veterinárne podmienky chovu, pretože tie svojou definíciou nie sú postačujúce. Čiže je to spôsob, akým chováte zviera a akým mu zabezpečujete jeho základné potreby na stravu, pohyb a tak ďalej. A potom teda tá tretia vec je legálna definícia pojmu... (Prerušenie vystúpenia časomerom.)
R. Madej, poslanec: (2007-06-27):
Faktom je, že Zákonník práce a novela Zákonníka práce je zákonom roka. Faktom je, že je dôležitý, čomu zodpovedá aj rozsiahlosť dnešnej diskusie. Faktom je, že aj koaliční poslanci sa týmto Zákonníkom práce veľmi intenzívne zaoberajú, čomu nasvedčuje aj dynamickosť tejto diskusie, a môžem povedať, že aj to, čo u predrečníkov, najmä z opozície (hlasy v sály), reagujem na to, čo povedala pani ministerka aj ohľadne rozpravy a legislatívneho procesu, pán poslanec Miššík, že záujem poslancov naozaj rokovať a diskutovať o Zákonníku práce je. To, že napríklad v sociálnom výbore sa žiadny iný pozmeňujúci návrh okrem niekoľkých najmä z materských centier neprerokovával a výbor pre sociálne veci a bývanie sa zaoberal len pozmeňujúcimi návrhmi, tými vecnými, ktorými kvázi mala opozícia opravovať Zákonník práce, je ďalší fakt, že gestorský výbor o takýchto zmenách nerokoval. Od nás nemožno očakávať, keď so Zákonníkom práce predsa súhlasíme, aby sme podávali zmeny, ale o to intenzívnejšie s vami, kolegyne, kolegovia, budeme diskutovať.
Bugár, Béla, podpredseda NR SR (2011-05-24):
Pán poslanec Senko.
Fronc, Martin, poslanec NR SR (2014-03-18):
Ďakujem pekne, pani podpredsedníčka. Moje vystúpenie nebude dlhé. Po prvé by som rád poznamenal, že už predtým výbor pre európske záležitosti prijal stanovisko k situácii na Ukrajine, ktoré je v zmysle ústavy záväzným pre vládu a ministra zahraničných vecí. Samozrejme, medzitým ten vývoj pokročil ďalej a toto stanovisko, ktoré je teraz prijímané v rozprave, má, samozrejme, vážny deklaratívny charakter. Ja si myslím, že je dobré, ale rád by som mal k tomu pár poznámok. Prvá je, viete, často tu hovoríme o odvahe, ale tá odvaha, treba si uvedomiť, že je vždy spojená aj s čímsi iným, a treba si uvedomiť, že musíme byť pripravení za tú odvahu niekedy aj platiť, doslova. A preto chcem aj položiť pár otázok, ktoré bezprostredne sa vzťahujú k situácii na Ukrajine a o ktorých by som rád vedel trochu viac, ako sa vláda na túto situáciu chystá. V samotnom vyhlásení spoločne vlastne oceňujeme, že zatiaľ Ukrajina má zdržanlivý postoj, že teda v rozprave aj vyplynulo z rozpravy a zaznelo tuná, že tá povestná iskrička ku konfliktu kdesi tlie a stačí veľmi málo, a preto prvá moja otázka je, ako je Slovensko pripravené chrániť spoločnú hranicu, ktorú má s Ukrajinou. Druhá sa týka toho, že pokiaľ toto bude ďalej eskalovať, tak s veľkou pravdepodobnosťou sa môžeme ocitnúť v situácii obdobnej, v akej sa nachádza Taliansko a ktorej nerozumieme častokrát, keď majú problémy s utečencami, a môže sa tuná pohnúť prúd ľudí smerujúcich na Slovensko. Ako sme na to pripravení? Máme aspoň aké-také pripravené utečenecké tábory pre týchto ľudí? Pretože pekne a deklaratórne znie, že sme sa rozhodli pomôcť, 20 miest, 20 miest sme vyčlenili, pokiaľ si pamätám, čo povedal pán minister zahraničia, chvalabohu, akurát to je tak jedno miesto na 2 mil. obyvateľov Ukrajiny. A keď sa začne valiť prúd odtiaľ ľudí, tak to bude o niečom inom. Hovorí sa tu o sankciách z jednej strany a kontrasankciách, a tak by som sa rád opýtal, ako sme pripravení chrániť majetok slovenských občanov, ktorí ho majú nielen na území Ukrajiny, ale na území Ruskej federácie, či sú to už investície a podobne. A posledná podľa mňa s týmto súvisiaca veľmi vážna otázka je, ak k týmto sankciám a protisankciám dôjde, celkom iste to bude mať veľký dopad na hospodárstvo Slovenska a aj o týchto veciach treba hovoriť, treba mať predstavu. To sa netýka len plynu alebo podobne, tie hospodárske dopady už dneska existujú. Rozprávali mi ľudia, ktorí pôsobia v automobilovom priemysle, na Ukrajinu sa vyvážali autá, dnes tam nemajú žiadne obchody a podobne. Pri sankciách to bude oveľa horšie. Ja si myslím, že keď by takáto situácia nastala, je neskoro o tom hovoriť, že Slovensko by malo byť aspoň akú-takú predstavu, čo v týchto situáciách bude robiť, a to je takisto spojené s tým vyhlásením. Vyhlásenie, tak ako zaznelo, podporujem, nakoniec hovorím, že výbor pre európske záležitosti jemnejšou formou už čosi schválil, ale takisto si myslím, že treba hľadať odpovede na otázky, ktoré som tuná predniesol. Ďakujem.
Grausová, Natália, poslankyňa NR SR (2017-09-13):
Vážený pán predsedajúci, vážení predkladatelia, kolegyne, kolegovia poslanci, chcem, vážení predkladatelia, úplne rozumiem tomu, že chcete odvolať Ondreja Krajňáka z postu predsedu Správnej rady Ústavu pamäti národa, s tým sa dá iba súhlasiť. Ale pýtam sa vás, ako zaručíte, že predsedom správnej rady ÚPN sa nestane podobný alebo taký istý diletant a podobná, resp. rovnaká protislovenská kreatúra. Kde je záruka, že v tomto ústave nebude vládnuť protislovenská ideológia, že sa v ňom nebude falšovať slovenská história, napríklad v podobe démonizácie prvej Slovenskej republiky a nášho prvého pána prezidenta Dr. Jozefa Tisa? Ako zaručíte, že v Ústave pamäti národa nebudú prenasledovaní a prepúšťaní z práce kvalitní odborníci len preto, že slobodne prejavia svoj názor, čo im umožňuje a garantuje Ústava Slovenskej republiky? Napríklad fundovaných, kvalitných a čestných historikov Martina Lacka a Jána Bobáka a v budúcnosti možno aj ďalších. Ďakujem.
Blaha, Ľuboš, poslanec NR SR (2015-05-07):
Ďakujem pekne. Ja len veľmi stručne k pánovi Kollárovi, ktorému sa potom ešte vyjadrím v rozprave. Ja ďakujem pekne za kritiku, naozaj nebudem teraz využívať priestor, aby sme sa tu handrkovali o tom, ako sa má viesť výbor, nechcel by som prepierať špinavé prádlo výboru. Váš legitímny názor je, že by ste ten výbor robili v iných termínoch. Ja mám životnú filozofiu: nekomplikovať ľudom život, pokiaľ to nie je nevyhnutné. Takže, áno, snažím sa vyhovieť aj kolegom, ktorí bývajú ďalej, a robiť tie výbory cez obedné pauzy. Ale to neznamená, že niekedy nerobíme výbory aj mimo týchto termínov. Ono to väčšinou nesúvisí s týmto, ale súvisí to s tým, že kedy sú Rady. Sám dobre viete, že výbory zasadajú pred Radami Európskej únie, zavoláme si ministra. Ja proste nemôžem zmeniť termíny Rád. A nie každá Rada je pre nás zaujímavá. Ja sa snažím zase venovať nie technickým, formálnym témam, ale iba tým veľkým témam, kde naozaj má zmysel politická diskusia, a to sú témy, ako je TTIP, sociálna ekonomika, zahraničná politika, finančné témy, a tým sa veľmi dôsledne venujeme. Čiže, pán poslanec Kollár, ja by som skôr, naopak, odporučil venovať sa vecným diskusiám, vecným, lebo tieto formálne veci, to ľudí nezaujíma, vecné diskusie o tom, čo sa v Európskej únii deje. A tam sme aktívni a to by som veľmi chcel oceniť, opakujem, nielen poslancov SMER-u, ale aj poslancov opozície. Ja by som zobral príklad pánov kolegov z KDH, ktorí na výbory chodia, myslím, pán poslanec Fronc alebo aj pán poslanec Mikloško. Nemal som nikdy pocit, že by chceli dlhšie diskusie, pretože položia minútovú, dvojminútovú, trojminútovú otázku a minister im odpovie a je to vybavené, alebo pán premiér a tak ďalej. Len niektorí kolegovia majú chuť 45 minút mať prednášku, tak potom, áno, nestačí dve hodiny na výbor, ale neviem, či to je naozaj chyba iba, iba tým, že máme tie výbory aj cez obednú pauzu. Podporujem diskusiu, a pokiaľ teda budete chcieť, kedykoľvek za mnou príďte a povedzte, spravme schôdzu kľudne aj v pondelok, v utorok, v stredu, kedykoľvek, ja som tu v Bratislave, ja som vo výbore každý deň, každý deň od rána do večera tam sedím a pracujem. Čiže pokiaľ to takto chcete, ja budem len rád. Ďakujem.
Hort, Milan, podpredseda NR SR (2010-11-03):
Ďakujem pekne. To bolo vystúpenie spravodajcu pri zhodnotení rozpravy. Vyhlasujem tento bod za skončený. Prerušujem rokovanie o ňom s tým, že budeme hlasovať o 17. hodine. A pristúpime k ďalšiemu bodu, ktorým je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Návrh zákona je pod tlačou 146 a návrh na jeho pridelenie na prerokovanie výborom máte v rozhodnutí č. 136. Dávam slovo predsedovi Národnej rady Richardovi Sulíkovi, aby za skupinu poslancov návrh zákona uviedol. Pán predseda, nech sa páči.
Žiga, Peter, podpredseda NR SR (2023-12-14):
Reagujte na predrečníka, pán poslanec Pročko!
Bugár, Béla, podpredseda NR SR (2018-09-13):
Pani poslankyňa, nech sa páči, môžte mať doplňujúcu otázku.
Šimko, Jozef, poslanec NR SR (2021-05-27):
Ďakujem pekne. Dámy a páni, ďakujem za vypočutie. Ale snáď jednu takú informáciu, ono v tomto rúšku sa mne ťažko dýcha, pretože pred rokmi som mal priestrel pľúc, takže ja v tomto rúšku skutočne veľmi ťažko dýcham, ale verím tomu, že čoskoro tieto rúška dáme dole a v danom prípade budeme v podstate všetci v podstate hovoriť bez rúška. Ďakujem pekne.
Zimenová, Zuzana, poslankyňa NR SR (2019-12-03):
Ďakujem ti za, za tvoj príspevok, pán poslanec Heger, ja sa pridám k svojim predrečníčkam, že naozaj veľmi rada ťa počúvam a veľmi rada s tebou diskutujem, a dotknem sa len jednej veci. Ty si tu spomínal aj váš návrh, ktorý bol k tejto téme predložený počas tohto volebného obdobia a týkal sa aj utajených pôrodov, a ja som podporila tento návrh vtedy, a práve preto, že sa týkal napríklad aj adopcií a týkal sa napríklad aj toho, čo dnes nie je úplne bežné v pôrodniciach, a to je priloženie dieťatka hneď po narodení, umožnenie kontaktu s budúcimi rodičmi. Aj v prípade adoptovaných detí ste sa o toto usilovali a to som považovala za veľmi dobrý nápad. No ale ak, ak teraz hovoríte o tom, že sa tešíte, že v pozmeňujúcom návrhu sa riešia napríklad utajené pôrody, lebo teda tá žena potrebuje mať pocit istoty a bezpečia, a keď sa rozhodne to utajiť, tak to otočme trochu. Čo to hovorí o našom Slovensku, čo to hovorí o našej krajine, že potrebujeme sem predkladať také návrhy, ktoré, ktoré pomáhajú ženám alebo pomôžu ženám utajiť, čo vlastne, ešte stále hanbu? V tomto storočí ešte stále hanbu? A takýmito návrhmi, ktoré predkladá SNS, ktorý predkladajú kotlebovci, tak takými návrhmi my v podstate meníme charakter Slovenska a hovoríme, že áno, je to hanba, lebo potrebujeme mať manželské zväzky, lebo potrebujeme, aby rodina a matka strážila rodinný krb. Áno, potrebujeme, aby sa čo najviac detí rodilo, ale v manželstve, a nie inak, lebo inak je to hanba. No to kde sme, prosím vás pekne? To naozaj chcem ten charakter Slovenska takto pokriviť?
Fecko, Martin, poslanec NR SR (2014-12-04):
Ďakujem pekne. Pán kolega, ďakujem za reakciu, nedá sa nič iné povedať, iba súhlasiť a chcem veriť, že pán minister vystúpi a dá záväzné slovo, ako si to predstavuje. Ďakujem pekne.
Figeľ, Ján, podpredseda NR SR (2012-10-30):
Ctené dámy, vážení páni, otváram desiaty rokovací deň 8. schôdze Národnej rady Slovenskej republiky. O ospravedlnenie neúčasti na dnešnom rokovaní požiadali poslanci Andrej Hrnčiar, Jozef Mihál, Jozef Mikuš, Juraj Miškov a Jana Vaľová. Na zahraničnej pracovnej ceste je poslanec Otto Brixi. Budeme pokračovať v prerušenej rozprave v prvom čítaní o návrhu poslancov Lucie Nicholsonovej, Juraja Drobu a Martina Poliačika na vydanie zákona o registrovanom partnerstve (tlač 208). Včera neukončil svoje vystúpenie do rozpravy písomne prihlásený poslanec Marián Kvasnička, ktorému týmto odovzdávam slovo. Pripraví sa poslanec Igor Matovič. Pán navrhovateľ, spravodajca zaujali svoje miesta, takže môžeme začať. Nech sa páči. (Pokračovanie v rokovaní o návrhu poslancov Národnej rady Slovenskej republiky Lucie Nicholsonovej, Juraja Drobu a Martina Poliačika na vydanie zákona o registrovanom partnerstve a o zmene a doplnení niektorých zákonov , tlač 208.)
Kaník, Ľudovít, poslanec NR SR (2014-06-26):
Myslím, že veľmi podrobne a presne to kolega Mikuš rozdelil na drobné alebo rozmenil na drobné, z čoho všetkého sa to skladá. Ja sa pristavím pri tej jednej veci ohľadom byrokracie, na ktorú sa často sťažujeme. Naozaj, až ma zdvihlo zo stoličky, keď som myslím, že včera, alebo to bolo predvčerom, videl nášho pána premiéra Fica, ako z vyšehradského stretnutia hovorí, ako mnohí starostovia radšej nepožiadajú o eurofondy pre tú hroznú byrokraciu, ktorá sa s tým spája. A aké to je strašné. A absolútne, čo je on, je tak neinformovaný alebo to robí naschvál, že nevie o tom, že tú byrokraciu sme si vyrobili my, my sami naším spôsobom, ako sme nastavili na čerpanie eurofondov?! A keď sa tak sťažuje, prečo s tým niečo neurobí? Pretože tam je naozaj veľký problém a naozaj mnohí tí ľudia ani nepožiadajú. Ale nie preto, že z Bruselu nám to takto nalinkovali, ale že naši úradníci to takto vytvorili, takýto, takú tú džungľu, mnohokrát nepreniknuteľnú. A len malá ešte poznámka k tomu duchovnému rozmeru, ktorá tak podvihla zo stoličiek zas pánov poslancov zo SMER-u, o tom, že jediná krajina reprezentovaná pánom Ficom oslavuje koniec vojny 9. mája. Áno, je to tak. Pozrite sa do novín, ja som si to nalistoval, v SME je ešte aj vyjadrenie pána predsedu vlády, ktorý hovorí, že na Slovensku to tak bolo vždy zvykom. Áno, kým sme boli súčasťou sovietskeho bloku, ale už nie sme, páni. (Výkriky v sále.) Vy možno duchovne ešte ste, možno sa tam cítite lepšie, ale my sme v Európskej únii a koniec vojny sa oslavuje v Európskej únii 8. mája. Pán prezident aj pán premiér mali voľné termíny a mali prázdny pracovný program 8. mája... (Prerušenie vystúpenia časomerom.)
Grendel, Gábor, podpredseda NR SR (2022-03-22):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Nie. Prerušujem rokovania aj o tomto bode programu. Ďalším bodom malo byť druhé čítanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokoš... vysokých školách (tlač 822), lenže tento bod nám prepadne, a aby sme poskytli časový priestor na prípravu poslancom, ktorí majú predložiť svoje poslanecké návrhy, vyhlasujem prestávku do 9.45 hod., kedy budeme pokračovať návrhom poslancov Mariana Kotlebu, Rastislava Schlosára, Marka Kotlebu a Stanislava Mizíka na vydanie zákona, ktorým sa mení a dopĺňa Trestný zákon (tlač 905). (Prestávka.)
Hrnčiar, Andrej, podpredseda NR SR (2017-04-05):
Reakcia na faktické poznámky, pán poslanec Žarnay.
Gaborčáková, Soňa, poslankyňa NR SR (2017-05-18):
Ďakujem. Vážený pán predseda, v rozprave vystúpilo šesť poslancov. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Dolinková, Zuzana, ministerka zdravotníctva SR (2024-01-25):
Ďakujem veľmi pekne. Myslím si, že som v plnom rozsahu zodpovedala na vami položenú otázku v mojom predchádzajúcom vstupe. Ďakujem.
V. Mečiar, poslanec: (2008-09-04):
Spochybňovanie členov vlády podľa toho, ako kto vyzerá by mohlo vyzerať všelijako, kebyže začali brať do úvahy tváre tých, ktorí tu neúspešne vystupujú, kde by sa dali urobiť ešte lepšie komiksy. Ale vláda má dôveru 70 % ľudí. Čo s tým chcete robiť? Treba to rešpektovať. Parlament má stabilitu a dôveru. Čo s tým chcete robiť? Treba to rešpektovať. Pokiaľ ide o výkriky, ktoré raz za čas tuná zaznejú, možno sa nad to aj povzniesť a povedať, jednoducho mechanikou hlasovania môžeme prejsť ponad to, ale nie tak. Treba na tieto všetky veci a názory reagovať už aj kvôli tomu, aby ľudia vedeli, že voľakomu aj záleží na tom, aby v tomto štáte ich vôľa panovala, ich rozhodnutie vo voľbách bolo záväzné a aby aj to, čo je čierne, zostalo čiernym a čo je biele, zostalo bielym. Pánovi poslancovi, ktorý tuná tak veľmi pekne hovoril o Slovenskom pozemkovom fonde adresujem otázku. Nechcete povedať niečo o vašich dôverných vzťahoch so Slovenským pozemkovým fondom? Čosi som sa o tom kdesi dozvedel.
Kubánek, Stanislav, poslanec NR SR (2018-10-24):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Danko, Andrej, predseda NR SR (2016-06-07):
Pán poslanec Martin Klus.
Paška, Pavol, predseda NR SR (2014-09-10):
Pán poslanec Csicsai.
Vašečka, Richard, poslanec NR SR (2012-05-09):
Ďakujem veľmi pekne, pani predsedajúca. Ja by som chcel poďakovať pánu poslancovi Mikloškovi. Tak som si uvedomil, keď som ho počúval, že je to veľmi vzácne, že máme takýchto ľudí v parlamente, ja som si ešte rýchlo stihol pozrieť, lebo som to vedel len zhruba, jeho volebné výsledky a on sa prekrúžkoval z tridsiateho štvrtého nezvoliteľného miesta. To znamená, je tu z vôle voličov. Možno niekto má predstavu, že už takí starí páni by mali sedieť doma a baviť vnúčatá, ktorých má, ako spomenul, jedenásť, ale ja si myslím, že sme demokratický štát a vôľa voličov rozhodla, že pán Mikloško tu bude, čo ja veľmi vítam osobne. A chcel by som vás tak pozvať k takému rešpektu, ja osobne pokladám za veľmi zlý príklad, ak rozpráva taký zaslúžilý 73-ročný muž a je tu neuveriteľný šum a rozprávanie sa. Viete, ja ako učiteľ, čo poviem žiakom, že ako sa správajú tí poslanci v parlamente, a od nich budem chcieť, aby sa správali žiaci slušne voči učiteľom. Takže ja vás tak pekne poprosím, aby sme mali úctu, ak nie k tým, možno takým uchám ako som napríklad ja, tak k pánu Mikloškovi. Takže ešte raz, ďakujem vám, prepáčte a ďakujem aj vám.
Bugár, Béla, podpredseda NR SR (2016-11-24):
Ďalej v rozprave... Páni poslanci, chcem vás upozorniť, podľa rokovacieho poriadku s faktickými poznámkami sa môžete prihlásiť počas vystúpenia poslanca alebo poslankyne, ale nevadí, nech sa páči, však sa učíme. Takže dvaja poslanci. Končím možnosť sa prihlásiť. Pán poslanec Osuský.
Šefčík, Marek, poslanec NR SR (2021-10-01):
Ďakujem za slovo. Ďakujem, Juraj, za tvoje vystúpenie v rozprave, za to, že si pomenoval presne, čo je to mafia, ako fungovali, ako boli napojení na vysokých politických nominantov aj politikov samotných. Som rád, že si upozornil na ten obrovský kontrast medzi zametačom Kováčikom a súčasným špeciálnym prokurátorom Danielom Lipšicom. Tu sa zastavím. Keď ho vtedy zadržali, jeden kamarát, ktorý ho poznal, mi napísal: „To zadržanie je veľká správa. Potvrdzuje, že vám verím oprávnene.“ Ale dodal jednu takú prorockú vetu: „Nech vám Boh pomáha.“ Ja sa k tebe, Juraj, pridávam a chcel by som aj z tohto miesta povzbudiť všetkých poctivých, čestných sudcov, prokurátorov, vyšetrovateľov, vlastne všetkých policajtov, aby sa nevzdávali, aby ten boj za očistu Slovenska nikdy nevzdali, hoci bude ešte veľmi, ešte veľmi-veľmi ťažký. Treba si uvedomiť, že proti nim stoja oligarchovia, mafia, ktorej vlastne ide o všetko. Verím, že na Slovensku spravodlivosť napokon zvíťazí. Ďakujem.
Vons, Peter, poslanec NR SR (2023-06-23):
Ďakujem pekne za vystúpenie Moniky Kaveckej, ktorá vlastne okrem iného poukázala na to, že prejednávame veľmi dôležitý zákon, ktorý, dá sa povedať, je dosť rozhodujúci na to, ako to zdravotníctvo pôjde ďalej, jeho kvalita. Ale konštatovala niekoľkokrát, že predkladateľka, ktorá tento zákon dala, tak svojím spôsobom ignoruje tú komunikáciu, ktorá tu je a na ktorú poukázala aj kolegyňa Šebová, že oni to podporili preto, aby to šlo do druhého čítania, kde sa môžu veci ešte vysvetliť, vypočuť sa a možno korigovať nejak tie svoje názory. Ale ako pani... ako Monika konštatovala, predkladateľka to ignoruje. Vidíte, aj teraz v podstate, odchádza, prichádza, učí sa. No keď hneď prvý, kto vystupoval, tak mu ukázala prostredník, potom mu posiela pusy, tak myslím si, že to, to neni hodné jednej poslankyne, takto pristupovať k tomu, a to hovorí o tom, že ju vôbec nezaujíma náš názor. Ona proste zastupuje názor tých, ktorí ju tu poslali, hej. A to sú zástupcovia Dôvery, ktorú vlastní Penta. A na záver, Monika, by som povedal, vyzvala kolegov, poslancov v Národnej rade, aby zvážili a podporili ten návrh zákona, ktorý má, by som povedal, vylepšiť podmienky určitých pracovníkov, väčšinou sú to, samozrejme, ženy a, naopak, vyzvala kolegov, aby nepodporili ten zákon, ktorý tuná dáva poslankyňa Janka Bittó Cigániková, ktorá v podstate naše názory úplne ignoruje. Ďakujem.
Sopko, Miroslav, poslanec NR SR (2018-12-04):
Ďakujem za slovo, pán predseda. Ďakujem za príspevok môjmu poslaneckému kolegovi Edovi Hegerovi. Ja len doplním, ak už spomínal jednak školstvo a analýzy, tiež už sme tu mali a máme aj predloženú analytickú správu Najvyššieho kontrolného úradu, konkrétne ktorá sa týka systému financovania výskumu a vývoja. Zobrali si konkrétne ex post roky 2007, 2017. Máme tu jednoznačné zistenia. Tie sú dané. To znamená, objem finančných prostriedkov, ktoré Slovenská republika vynakladá na vedu a výskum, je v pomere k hrubému domácemu produktu jedným z najnižších spomedzi krajín Európskej únie, a to v celom sledovanom období. Slovenská republika zamestnáva v celom sledovanom období v sektore vedy a výskumu výrazne menej zamestnancov ako porovnateľné štáty. V počte patentov na hrubý domáci produkt zaostáva Slovenská republika v celom sledovanom období, pričom v roku 2016 bola Slovenská republika v tomto ukazovateli druhá najhoršia v rámci krajín Európskej únie. Podpriemerné hodnoty dosahuje Slovenská republika v celom sledovanom období v porovnaní s priemerom u krajín Európskej únie aj v počte vedeckých publikácii a ich citácií. A v úspešnosti čerpania prostriedkov programu Horizont 2020 v sume do marca 2018 je Slovenská republika z 28 štátov Európskej únie až na 25. mieste. Ale spomínal si vysvedčenia a ten semafor, ja si myslím, že pokiaľ by farby nezaberali, možno bude treba prejsť k číselnému hodnoteniu, v školstve sa nám to oplatí, alebo resp. je to také viditeľnejšie.
B. Bugár, podpredseda NR SR: (2004-03-03):
(Hlasovanie.) Prítomných je 129 poslancov, za návrh 124, zdržali sa 4, nehlasoval 1. Konštatujem, že Národná rada pridelila vládny návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Budeme pokračovať hlasovaním o vládnom návrhu zákona o vodách a o zmene zákona č. 372/1990 Zb. o priestupkoch v znení neskorších predpisov (vodný zákon) , tlač 571. Pán poslanec Vajda, nech sa páči, ste spravodajcom, môžete uviesť prvé hlasovanie o pridelení do druhého čítania. M. Vajda, poslanec: Pán predsedajúci, ďakujem za slovo. Vážené panie poslankyne, vážení páni poslanci, vychádzajúc z oprávnení, ktoré pre mňa ako spravodajcu vyplývajú z § 73 zákona Národnej rady Slovenskej republiky o rokovacom poriadku Národnej rady, odporúčam, aby sa Národná rada Slovenskej republiky uzniesla v zmysle § 3 ods. 3 písm. c) rokovacieho poriadku Národnej rady Slovenskej republiky na tom, že prerokuje vládny návrh zákona o vodách a o zmene zákona č. 372/1990 Zb. o priestupkoch v znení neskorších predpisov (tzv. vodný zákon), tlač 571, v druhom čítaní.
V. Faič, poslanec: (2001-12-11):
J. Migaš, predseda NR SR: Tak ďalej budeme hlasovať o bodoch 3, 7, 10, 11, 15, 16 , 18. Sú to body zo spoločnej správy s odporúčaním gestorského výboru neschváliť ich. Hlasujeme. (Hlasovanie.) Prítomných je 103 poslancov, za 30, proti 56, zdržalo sa 12, nehlasovali 5. Konštatujem, že tieto návrhy sme neschválili. Ďalej.
Podmanický, Ján, poslanec NR SR (2019-09-18):
Ďakujem za slovo. Pán poslanec, vy ste sa pýtali, že prečo niektorí členovia SMER-u nekandidovali pod hlavičkou SMER-u alebo za SMER v komunálnych voľbách. Ja sa vás chcem spýtať, a prečo vy ako predseda OKS, predseda politickej strany nekandidujete za túto stranu, ale kandidujete za SaS. Hanbíte sa za svoju politickú stranu, ktorej ste predsedom? Čiže to je tá logika vašich otázok, ktoré ste položili. Ja som vám ju doviedol ad absurdum na vašom príklade. Ale keď sme už teda pri tom, keď hovoríte, že sa mnohí hanbia kandidovať za SMER, napriek tomu za SMER bolo zvolených približne, priamo čisto za SMER bez koalícií, bolo zvolených približne 600 starostov, 600 starostov. A predstavte si, za SaS-ku som nenašiel jedného, dvoch? A za OKS som teda nenašiel nikoho. Tak viete, snažíte sa tu vnucovať nejaký obraz o tom, ako kto vníma akú politickú stranu. No ale tá samotná realita je úplne iná, než tu vytvárate obraz alebo sa snažíte vytvoriť obraz. A k tomu, či je to volebný podvod, alebo nie je to volebný podvod. No ja som sa spýtal, že ako nazvať to, že niekto, kto vypisuje, kandidát, ktorý vypisuje kandidačnú listinu, má tam kolónku zamestnanie, ja si myslím, že každý človek, ktorý ide kandidovať, vie, čo je zamestnanie. Viete asi aj vy, čo je zamestnanie. A oni do kolónky zamestnanie nenapísali svoje zamestnanie, ale do kolónky zamestnanie napísali Team Vallo, napísali tam Tím Hattas. Tak jednoducho to je úmyselné zavádzanie voličov, ktorí, lebo tie informácie z kandidačného, z kandidačnej listiny sa objavili vo volebnom lístku, a takýmto spôsobom úmyselne, vedome zavádzali voličov. No tak čo to je, ak to nie je volebný podvod? Ja som toto vôbec nevedel, až vy keď ste vystúpili, som pochopil, že aké volebné podvody sa diali v komunálnych voľbách v roku 2018.
Klus, Martin, podpredseda NR SR (2019-10-17):
Ďakujem. Ďalší v rozprave by mal vystúpiť opäť pán poslanec Pčolinský, ale hlásil sa ešte predtým poverený spravodajca. Takže, pán poslanec Dostál, nech sa páči.
Lukáč, Jozef, poslanec NR SR (2016-06-17):
Ďakujem. Ja by som rád podporil kolegu Fecka. Myslím si, že je to úplne jednoduchá novela, ktorá rieši túto problematiku komplexne. Zároveň to nevylučuje to, čo povedal pred, hovorca, pán Poliačik. Áno, ministerstvo to môže upraviť vyhláškou, ale je dobré, ak konečné slovo bude mať obecné zastupiteľstvo, hlavne v malých obciach, lebo veľmi výrazne to môže prispieť k dobrým susedským vzťahom. S tým súhlasím. Osobná skúsenosť.
Taraba, Tomáš, poslanec NR SR (2021-12-07):
Ďakujem za slovo. Dámy a páni, vážený pán minister, pozrel som si ten návrh zákona. Čisto z toho paragrafového znenia ťažko niečo určiť, lebo sú to skoro len písmená, tam sa dopĺňa jedno slovo, tam druhé. Ale ja by som tomu pochopil teda, že o čom sa presne bavíme. Hovoríte, že treba dať pomoc, alebo teda schváliť vám nejaký zákonný rámec, na základe ktorého ministerstvo dopravy bude môcť poskytovať štátnu pomoc asi v rámci schémy de minimis, tam sa píše, na zachovanie, na zachovanie leteckej dostupnosti na území Slovenska. To znamená, týka sa čoho primárne? Letísk, aby vedeli svietiť alebo prijímať lietadlá? Alebo sa to týka nejakých leteckých spoločností? Ak nejakých, tak ktorých, lebo v podstate my nemáme žiadne. Jediné, čo máme, sú nejaké firmy, ktoré lízujú letecké stroje. Takže, takže toto by ma zaujímalo. Potom ak letísk, niektoré sú štátne, myslím, niektoré sú vo vlastníctve vyšších územných celkov, dokonca, myslím, košické je privátne. To znamená, či tam vidíte nejaký rozdiel. Alebo že by ste nám o tomto viac povedali, lebo z toho, z tej dôvodovej správy, tam sú také len všeobecné proste frázy. Snažil som sa do toho preniknúť viac, ale zdá sa mi, ako keby to bolo písané len tak, že, že aby to dobre znelo, ale teda rád by som bol, keby ste nám povedali o niečo viac, že komu je to určené, presne, akým prevádzkovateľom. Ďakujem pekne.
Nicholsonová, Lucia, poslankyňa NR SR (2012-05-16):
Ďakujem pekne za slovo. Ja sa chcem skutočne opýtať, mne nie je celkom zrejmé, že z čoho nás tu obviňujete. My sme predložili ten návrh v súlade s rokovacím poriadkom a myslím, že tým sme všetci viazaní, tak ako sme tu. My sme sa nedopustili žiadnej bohapustej drzosti. To, čo nám tu podsúvate, že sme mali obiehať predtým poslanecké kluby, prosím vás, kde je to napísané? Ja som to v rokovacom poriadku nenašla. Mne sa skutočne zdá, že vy spochybňujete to, akým spôsobom sme predložili ten návrh, len aby ste si alibisticky nechali otvorené dvere na to, aby ste to jednoducho nepodporili. Ja som si úplne istá, že keby vás stretol hocijaký novinár na chodbe a opýtal by sa vás, či si viete predstaviť zníženiu počtu poslancov, na tej chodbe odpoviete úplne populisticky, že áno. A teraz, keď máte možnosť to podporiť a za to zahlasovať, tak zrazu sa bojíte. A zrazu spochybňujete to, akým spôsobom my ten návrh predkladáme. Nuž, predkladáme ho úplne v súlade s rokovacím poriadkom, pán poslanec. Ďakujem.
P. Hrušovský, podpredseda NR SR: (2001-11-29):
(Hlasovanie.) Prítomných je 113, za 103, zdržalo sa 7, nehlasovali 3. Návrh sme schválili. Otváram rozpravu v rámci tretieho čítania k prerokúvanému návrhu vlády na vydanie zákona, ktorým sa mení a dopĺňa zákon o ochrane a využití nerastného bohatstva. Pýtam sa prítomných pánov poslancov, či sa chce niekto v rámci rozpravy v treťom čítaní prihlásiť, vyjadriť svoje stanovisko. Nie je to tak, preto vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku. Prezentujme sa, páni poslanci, hlasujeme o vládnom návrhu zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva v znení zákona Slovenskej národnej rady č. 498/1991 Zb. ako o celku. (Hlasovanie.) Prítomných je 107 poslancov, za 97, zdržali sa 4, nehlasovalo 6. Konštatujem, že Národná rada uvedený vládny návrh zákona schválila. Ďakujem pánu poslancovi Rusnákovi. Poprosím pána poslanca Prokopoviča, aby ako spoločný spravodajca uvádzal v rámci prerokúvania vládneho návrhu zákona, ktorým sa mení a dopĺňa zákon č. 55/1997 Z. z. o ochranných známkach , v druhom čítaní jednotlivé hlasovania . Pán poslanec Prokopovič.
Kadúc, Miroslav, poslanec NR SR (2014-03-26):
Pán predseda, ďakujem. Poprosím, aby ste dali hlasovať o tom, že Národná rada prerokuje návrh ústavného zákona v druhom čítaní.
Bugár, Béla, podpredseda NR SR (2017-05-16):
Nech sa páči, prezentujme sa a hlasujeme. (Hlasovanie.) Prítomných 141, za 113, proti 14, zdržalo sa 14 poslancov. Konštatujem, že tento návrh sme schválili. Nech sa páči ďalej.
Pellegrini, Peter, predseda NR SR (2024-02-08):
Prezentujme sa a hlasujme o bode 269 druhého pozmeňujúceho návrhu poslanca Galka. (Hlasovanie.) Prítomných 128, za 17, proti 78, 31 sa zdržalo, 2 nehlasovali. Konštatujem, že tento bod sme neschválili. Ešte zhruba 90 bodov od pána Galka. Nech sa páči, pán spravodajca.